Մենք, իհարկե, ուրախանում ենք Գարո Փայլանի հաջողություններով: Հպարտանում ենք թուրքական մեջլի-սում նրա անվախ, վճռական ու խրոխտ պահվածքով: Հիանում ենք, որ մեր հայրենակիցը բարձր հարթակներից հայերի արդար պահանջներն է հնչեցնում: Բայց հայ պատգամավորի անվտանգության համար նաև մտահոգ-վելու և անհանգստանալու պատճառ ունենք: Սրանք անհիմն վախեր չեն, եթե խոսքը վերաբերում է Թուրքիա-յին՝ ազատ խոսքը ճնշելու ցուցանիշով աշխարհում առաջին տեղը գրավող երկրին: Ավելին: Այդ անհնագս-տությունն ավելի առարկայական է դառնում, երբ տեսնում ենք, թե քրեական հետապնդումներն ինչպես են թի-րախավորել Գարոյի կուսակից պատգամավորներին: Մի քանիսն արդեն ձերբակալված են: Բանտում է հայտն-վել անգամ կուսակցության համանախագահ Դեմիրթաշը: Քուրդ անջատողականների հետ կապեր ունենալու կամ նրանց օգտին քարոզչություն անելու շինծու հոդվածների հատկանիշներով Էրդողանի ղեկավարած պե-տական մեքենան բառացիորեն «հոշոտում է» ընդդիմադիր գործիչներին: